CELEX: 62020CA0525
Language: sk
Date: 2022-05-05 00:00:00
Title: Vec C-525/20: Rozsudok Súdneho dvora (druhá komora) z 5. mája 2022 (návrh na začatie prejudiciálneho konania, ktorý podal Conseil d'État – Francúzsko) – Association France Nature Environnement/Premier ministre, Ministre de la Transition écologique et solidaire (Návrh na začatie prejudiciálneho konania – Životné prostredie – Smernica 2000/60/ES – Rámec pre politiku Európskej únie v oblasti vodného hospodárstva – Článok 4 ods. 1 písm. a) – Environmentálne ciele týkajúce sa povrchových vôd – Povinnosť členských štátov nepovoliť program alebo projekt, ktorý môže spôsobiť zhoršenie stavu útvaru povrchovej vody – Pojem „zhoršenie“ stavu útvaru povrchovej vody – Článok 4 ods. 6 a 7 – Výnimky zo zákazu zhoršenia – Podmienky – Program alebo projekt s krátkodobým dočasným vplyvom, ktorý nemá dlhodobé následky na stav útvaru povrchovej vody)

27.6.2022   
            
            
               SK
            
            
               Úradný vestník Európskej únie
            
            
               C 244/8
            
         
      Rozsudok Súdneho dvora (druhá komora) z 5. mája 2022 (návrh na začatie prejudiciálneho konania, ktorý podal Conseil d'État – Francúzsko) – Association France Nature Environnement/Premier ministre, Ministre de la Transition écologique et solidaire
      (Vec C-525/20) (1)
      
      (Návrh na začatie prejudiciálneho konania - Životné prostredie - Smernica 2000/60/ES - Rámec pre politiku Európskej únie v oblasti vodného hospodárstva - Článok 4 ods. 1 písm. a) - Environmentálne ciele týkajúce sa povrchových vôd - Povinnosť členských štátov nepovoliť program alebo projekt, ktorý môže spôsobiť zhoršenie stavu útvaru povrchovej vody - Pojem „zhoršenie“ stavu útvaru povrchovej vody - Článok 4 ods. 6 a 7 - Výnimky zo zákazu zhoršenia - Podmienky - Program alebo projekt s krátkodobým dočasným vplyvom, ktorý nemá dlhodobé následky na stav útvaru povrchovej vody)
      (2022/C 244/10)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Conseil d'État
      
         Účastníci konania pred vnútroštátnym súdom
      
      
         Žalobkyňa: Association France Nature Environnement
      
         Žalovaní: Premier ministre, Ministre de la Transition écologique et solidaire
      
         Výrok rozsudku
      
      Článok 4 smernice 2000/60/ES Európskeho parlamentu a Rady z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva, sa má vykladať v tom zmysle, že neumožňuje členským štátom, aby pri posudzovaní zlučiteľnosti určitého programu alebo projektu s cieľom zabrániť zhoršeniu kvality vôd nezohľadnili krátkodobé dočasné vplyvy, ktoré nemajú dlhodobé následky na tieto vody, s výnimkou, že je zjavné, že takéto vplyvy majú svojou povahou iba malý vplyv na stav dotknutých vodných útvarov a že nemôžu viesť k „zhoršeniu“ tohto stavu v zmysle uvedeného ustanovenia. Ak príslušné vnútroštátne orgány v rámci postupu povoľovania programu alebo projektu zistia, že tento program alebo projekt môže spôsobiť takéto zhoršenie, tento program alebo projekt možno povoliť, aj keď je toto zhoršenie dočasné, iba ak sú splnené podmienky stanovené v článku 4 ods. 7 uvedenej smernice.
      
         (1)  Ú. v. EÚ C 35, 1.2.2021.